Han fødtes i Trondhjem som sønn av adelsmannen Hans Hagerup de Gyldenpalm og Anna Catharine Sommer (d. 1745). Han var cand. theol. og juris, og ble i 1770 president og borgermester i Christianssand (Kristiansand). I 1777 var han lagmann over Skien Lagdømme og borgermester i Skien. I 1778 ble han virkelig justisråd, og i en periode i 1788 konstituert til amtmannsembedet. Han avtrådte som lagmann i 1797, og som borgermester i 1810. Han brukte sitt nedarvede adelsnavn kun ved få anledninger.